Page:Stevenson - Weir of Hermiston (1896).djvu/260

 before, and I would nane o' them. But this yin had a tongue to wile the birds frae the lift and the bees frae the foxglove bells. Deary me, but it's lang syne! Folk have dee'd sinsyne and been buried, and are forgotten, and bairns been born and got merrit and got bairns o' their ain. Sinsyne woods have been plantit, and have grawn up and are bonny trees, and the joes sit in their shadow, and sinsyne auld estates have changed hands, and there have been wars and rumours of wars on the face of the earth. And here I'm still—like an auld droopit craw—lookin' on and craikin'! But, Mr. Erchie, do ye no think that I have mind o' it a' still? I was dwalling then in my faither's house; and it's a curious thing that we were whiles trysted in the Deil's Hags. And do ye no think that I have mind of the bonny simmer days, the lang miles o' the bluid-red heather, the cryin' of the whaups, and the lad and the lassie that was trysted? Do